Amund

Amund er et norsk mannsnavn, dannet som en form av Åmund, som har norrøn opprinnelse. Det første navneleddet betyr «respekt», «egg» (på et sverd), eller «veldig», og det andre navneleddet «beskyttelse». Navnet er nokså sjeldent, men har hatt en økende popularitet i Norge de siste tiårene.

 Etymologi 
Amund har flere opprinnelser og betydninger:
 en opprinnelig gammelsvensk variant av Agmund, en opprinnelig gammelsvensk form av det norrøne navnet Agmundr, som kan spores videre til det rekonstruerte urnordiske navnet *Agilamunduz. Navnet er sammensatt av to ledd, der det første kan være egg, «sverdegg», eller agi, «ærefrykt», og det andre leddet er mundr, «beskyttelse». 
 en opprinnelig gammelsvensk form av det norrøne navnet Ámundi, som kan være en variant av Agmundr, eller et eget navn dannet av leddene ana, et forsterkende prefiks, og mundr, «beskyttelse».
 en variant av Anund, en gammelsvensk og gammeldansk form av det norrøne navnet Anundr, som har usikker opprinnelse.
 en svensk form av Amandus.

Amund har gitt opphav til etternavnet Amundsen.

 Utbredelse 
Agmundr/Ôgmundr er kjent i ti nordiske runeinskripsjoner fra vikingtiden. Dette er et relativt lite antall, så navnet var neppe blant de mest brukte. Ogmund og Amund var vanlige navn i Norge i middelalderen. Over 270 forskjellige personer med navnet Ogmund, og over 130 personer med navnet Amund er nevnt i Regesta Norvegica.Regesta Norvegica Amund var et populært navn i Norge på 1300-tallet, rundt år 1500 og på 1600- og 1700-tallet, spesielt i Trøndelag. Over 190 personer med navnet er nevnt i Norske Lensrekneskapsbøker 1548-1567.
Siden ble det mindre brukt, mest i Hedmark og Oppland, men har navnet hatt en økende popularitet fra ca 1980. 

Amund er kjent brukt i Sverige første gang i 1312. I Sverige har navnet vært mest brukt i Värmland og Dalsland.

Navnet er i dag fortsatt nokså sjeldent. Det er mest brukt i Norge. Formene Ögmundur og Ámundi brukes på Island, men er også nokså sjeldne.

|}

Varianter av navnet
Åmund, Ommund, Ogmun, Agmund

Navnedag
 20. desember

 Kjente personer med navnet 
mini|Den norske fotballspilleren Amund Skiri. Foto: Kjetil Ree.
Personene i listen er ordnet kronologisk etter fødselsår.
 Ogmund Dengje (født før 1115), norsk riksråd
 Ogmund Finnsson (ca. 1315–1388), norsk sysselmann og ridder
 Agmund Berdorsson Bolt (ca. 1345–ca. 1418), norsk riksråd og sysselmann
 Amund Sigurdsson (ca. 1400–1465), norsk adelsmann og opprørsleder
 Amund Ringnes (1840–1907), norsk bryggerieier og mesén
 Amund Helland (1846–1918), norsk geolog og politiker
 Amund B. Larsen (1849–1928), norsk språkforsker
 Amund Rydland (1888–1967), norsk skuespiller og teaterregissør
 Amund Rasmussen Skarholt (1892–1956), norsk politiker
 Amund Ringnes (1905–1980), norsk bryggerieier og mesén
 Amund Schrøder (1925–2004), norsk forfatter og NRK-veteran
 Amund Bjørgen (1941–2024), norsk folkemusiker
 Amund Venger (1943–2013) norsk politiker
 Amund Sjøbrend (født 1952), norsk skøyteløper, en av de fire S-ene
 Lars Amund Vaage (født 1952), norsk forfatter
 Amund Enger (født 1954), norsk musiker
 Amund Kjernli (født 1957), norsk politiker
 Amund Djuve (født 1963) norsk sjefredaktør og administrerende direktør for Dagens Næringsliv
 Amund Skiri (født 1978), norsk fotballspiller
 Amund Svensson (født 1978), norsk artist
 Amund Maarud (født 1981), norsk bluesartist
 Amund Grøndahl Jansen (født 1994), norsk syklist

 Referanser 

 Eksterne lenker 
 Norske navn 
 Statistisk Sentrabyrå navnestatistikk


Kategori:Mannsnavn
Kategori:Navn brukt i dansk
Kategori:Navn brukt i gammelsvensk
Kategori:Navn brukt i norsk
Kategori:Navn brukt i svensk
Kategori:Navn med norrøn opprinnelse
Kategori:Navn med urnordisk opprinnelse